इस बात को समझने के लिए बासु चटर्जी की फिल्म ‘एक रुका हुआ फैसला’ का एक सीन याद आता है। अंग्रेज़ी फिल्म ’12 एंग्री मैन’ पर आधारित इस हिंदी फिल्म की कहानी एक ऐसे लड़के की है जिस पर अपने ही बाप की हत्या का इल्ज़ाम है और उसे फाँसी की सज़ा सुना दी गई है. अब ज्यूरी को इस बात का फैसला करना है कि यह सज़ा बरकरार रखी जाए या रद्द की जाए। बहस आगे बढ़ती है और गवाही दे चुके तमाम गवाहों की बातों पर फिर से गौर किया जाता है। इस बीच में एक महिला गवाह की बात आती है जिसका कहना था कि उसने लड़के को चाकू घोंपते हुए देखा है। ज्यूरी का एक सदस्य बोलता है कि यह बयान देने वाली महिला गवाह को चश्मा लगा हुआ था लेकिन जब वह गवाही देने आई थी तो उसने यह बात छिपाई थी.